HU
2023.6.12.
Az Európai Unió Hivatalos Lapja
C 205/35
TÖRVÉNYSZÉK A Törvényszék 2023.
március 8-i ítélete – Campine és Campine Recycling kontra Bizottság (T-94/20. sz. ügy) (1) („Szerződésen kívüli felelősség – Verseny – Kartellek – Gépjármű-akkumulátorok újrahasznosításának piaca – Az EUMSZ 101.
cikk megsértését megállapító határozat – A határozatot részlegesen megsemmisítő és a kiszabott bírság összegét csökkentő ítélet – Késedelmi kamatok fizetésének a Bizottság általi megtagadása – EUMSZ 266.
cikk – Az 1268/2012/EU felhatalmazáson alapuló rendelet 90. cikke (4) bekezdésének a) pontja – Magánszemélyek számára jogokat keletkeztető jogszabály kellően súlyos megsértése – A késedelmi kamatok mértéke”) (2023/C 205/39) Az eljárás nyelve: angol Felek Felperesek: Campine (Beerse, Belgium), Campine Recycling (Beerse) (képviselők: C. Verdonck és B.
Gielen ügyvédek)
Alperes: Európai Bizottság (képviselők: P. Rossi, G. Wilms és L.
Wildpanner meghatalmazottak)
Az ügy tárgya Keresetükkel a felperesek elsődlegesen az EUMSZ 266.
cikk második bekezdésével összefüggésben értelmezett EUMSZ 268.
cikk és EUMSZ 340.
cikk második bekezdése alapján egyrészt az állításuk szerint amiatt elszenvedett kár megtérítését kérik, hogy az Európai Bizottság nem fizette meg a 2019. november 7-i Campine és Campine Recycling kontra Bizottság ítélet (T-240/17, nem tették közzé, EU:T:2019:778) alapján jár nekik járó késedelmi kamatokat, másrészt az ezen kártérítés után járó késedelmi kamatok megfizetését kérik, másodlagosan pedig az EUMSZ 263.
cikk negyedik bekezdése alapján a Bizottság 2020. január 13-i levelében, illetve harmadlagosan a 2019. december 10-i emailjében foglalt határozat megsemmisítését, amely határozatok az említett késedelmi kamatok megfizetésének megtagadására vonatkoztak, és a Bizottság kötelezését arra, hogy az EUMSZ 340.
cikk alapján fizessen kártérítést, vagy fogadjon el megfelelő intézkedéseket az említett ítélet teljes körű teljesítése érdekében, az EUMSZ 266.
cikk (1) bekezdésében foglalt követelményekkel összhangban.
Rendelkező rész 1) A Törvényszék kötelezi az Európai Bizottságot, hogy fizessen meg 300 637,32 euró kártérítést a Campine és a Campine Recycling részére az elszenvedett kár megtérítéseként.
2) Az 1) pontban említett kártérítés összege után 2019. december 11-től a teljes kifizetésig az Európai Központi Bank (EKB) által az irányadó refinanszírozási műveletekre alkalmazott, 3,5 százalékponttal növelt kamatlábbal növelt késedelmi kamatot kell fizetni.
3) A Bizottság a saját költségein kívül viseli a Campine és a Campine Recycling részéről felmerült költségeket is.
(1)
HL C 137., 2020.4.27.